Nathan Oduwa. Kelade Nathan Oduwa () (1996-yil 5-martda tugʻilgan) — professional futbolchi. Nathan Oduwa „Turan-Tovuz“ futbol klubida qanot himoyachisi sifatida oʻynaydi. Nathan Oduwa Angliya va Nigeriya milliy futbol terma jamoalari safida xalqaro oʻyinlarda qatnashgan. Klublardagi oʻyin faoliyati. Tottenham Hotspur. Londonning Bloomsbury shahrida tugʻilgan Nathan Oduwa 11 yoshida „Tottenham Hotsput“ futbol klubiga qoʻshildi va klubning yoshlar jamoasida oʻynay boshladi. 2012-yilning iyulida Nathan Oduwa klub bilan oʻzining birinchi professional shartnomasini imzoladi. Nathan Oduwa 2013—2014-yilgi mavsumda klub safida 24 ta oʻyinda maydonga tushdi va 10 ta gol urdi. 2015-yilning 2-fevralida Nathan Oduwa 2014—2015-yilgi mavsum oxirigacha ijara asosida Ikkinchi liga vakili „Luton Town“ futbol klubiga qoʻshildi. Nathan Oduwa ijara muddati davomida „Luton Town“ klubi safida 11 ta oʻyinda maydonga tushdi. 2015-yil 13-avgustda Nathan Oduwa Shotlandiya chempionati vakili „Rangers“ futbol klubi bilan mavsumiy ijara shartnomasini imzoladi. Nathan Oduwa 2016-yil 17-yanvarda „Tottenham Hotspur“ futbol klubiga qaytdi. 2016-yilning 26-fevralida Nathan Oduwa Birinchi liga vakili „Colchester United“ futbol klubi bilan bir oylik ijara asosida shartnoma imzoladi. Nathan Oduwa klub safida bor yoʻgʻi ikkita oʻyinda maydonga tushdi. 2016-yilning 31-avgustida Nathan Oduwa 2017-yilning 2-yanvarigacha ijara asosida Birinchi liga vakili „Peterborough United“ futbol klubiga qoʻshildi. Olimpija Ljubljana. 2017-yilning 14-fevralida Nathan Oduwa Sloveniyaning PrvaLiga vakili „Olimpija Ljubljana“ futbol klubi bilan 3 yillik shartnoma imzoladi. Oduwa 2018-yilning 22-iyulida, oʻzaro kelishuvga koʻra shartnomasi bekor qilinganidan keyin klubni tark etgan. Vejle Boldklub. 2018-yilning 28-sentyabrida „Vejle Boldklub“ futbol klubi Nathan Oduwa bilan uch yillik shartnoma imzolaganini eʼlon qildi. 2018-yilning 17-dekabrida „Vejle Boldklub“ klubi va Nathan Oduwa shartnomani muddatidan oldin bekor qilishga kelishib oldilar. Hapoel Hadera. 2019-yilning 30-yanvarida Nathan Oduwa Isroil Premer-ligasi vakili „Hapoel Hadera“ futbol klubi bilan shartnoma imzoladi. Dundalk. 2020-yil 10-martda Nathan Oduwa Irlandiya Premer-divizioni chempioni „Dundalk“ futbol klubi bilan shartnoma imzoladi. Shamakhi. 2022-yilning 3-fevral kuni Ozarbayjon Premer-ligasi vakili „Kesla“ futbol klubi Nathan Oduwa bilan 2021—2022-yilgi mavsum oxirigacha shartnoma imzolaganini eʼlon qildi. 2022-yil 6-aprelda „Kesla FK“ oʻz nomini „Shamakhi FK“ ga oʻzgartirdi.